Vojna

## Splošne informacije

Igra eDominations je svet vojskovanja, bitk, zmag za slavo in sramotnih porazov. Umetnost vojskovanja je ključna pot do prevlade – umetnost taktike, organizacije, časovno usklajenih napadov, ter seveda veliko zabave s prijatelji.

Za vsako dobro načrtovano taktiko in dobro pripravljeno organizacijo je pomembno, da igralci razumejo pravila bojevanja.

## Sprožitev vojne

Da se lahko vojna med dvema državama uradno začne, mora biti sprejet zakon za deklaracijo o vojni. Ko je zakon uspešno sprejet, se vojna začne, konča pa se lahko le na dva načina – podpis o premirju ali popolni izbris.

V primeru, da obe državi glasujeta za medsebojno vojno isti čas, dobi država, v kateri se glasovanje prej konča vse prednosti – prednost iniciative. Država, ki napove vojno pridobi pravico do iniciative in lahko napade prva v času 24 ur po koncu glasovanja (čas iniciative). Čas iniciative traja vedno 24 ur.

Znotraj teh 24 ur lahko država, ki je prva napovedala vojno sproži napad kadarkoli.

Država lahko napade le regije nasprotne države, s katerimi ima skupno mejo in ki niso v tistem trenutku že v bitki (napadene s strani druge države ali pa v uporniški vojni).

Če čas iniciative (24ur po koncu glasovanja) mine, lahko obe državi sprožita napad druga proti drugi pod istimi pogoji – meja na tisto regijo in brez aktivne vojne v tisti regiji.

## Direktne vojne in uporniške vojne

Obstajata dve vrsti bojišč – Direktne bitke in Uporniške vojne

### **DIREKTNA VOJNA**

Direktna vojna je bitka med dvema državama sprožena s strani predsednika države ali pa ministra za obrambo ene od teh dveh držav proti drugi.

Sprožitev direktne vojne stane 10 zlata. Na takšnem bojišču je najpomembneje, da so aktivni pakti o medsebojnem varovanju, da lahko zavezniki držav, ki sta v vojni pomagajo svoji zavezniški državi tudi na daljavo, iz teritorija svoje države. Igralci, ki želijo sodelovati v teh vojnah morajo imeti status državljana v zavezniški državi in morajo biti nastanjeni na teritoriju svoje države (se ne rabijo seliti v države, kjer vojna poteka, da bi sodelovali pri boju). Pomembno je poudariti, da je pakt o medsebojnem varovanju med državama podpisan pred začetkom vojne. Če se recimo vojna začne ob 10.00 po času strežnika in je pakt podpisan ob 13.00 po času strežnika, novo zavezništvo NI aktivno v tej bitki.

Vsaka država ima pravico le do ene direktne vojne proti drugi državi naenkrat. Tudi če država želi, ne more začeti druge direktne vojne proti enaki državi. AMPAK pomembno je poudariti, da če je že aktivna direktna vojna, to pravilo ne prepoveduje začetka uporniške vojne.

Eno najpomembnejših pravil vojskovanje je da – zmagovalec zadnje direktne bitke pridobi iniciativo, podobno kot je opisana zgoraj. Ko ena od strani zmaga direktno bitko, lahko zakasni nov napad za 24 ur in ima 24 ur časa, da se odloči kam in kdaj bo napadla za tem. Spet je kot prej možno sprožiti napad le na regijo na meji in v kateri ni aktivne vojne. Če ima nasprotna država le eno regijo in se v teh 24 urah tam začne nova bitka, iniciativa ne more biti ponovno uporabljena za napad na to regijo. Tako lahko nasprotna država izkoristi priložnost in sproži vojno nazaj ko preteče 24 ur.

### **UPORNIŠKA VOJNA**

Uporniške vojne so popolnoma drugačen tip bitk – začnejo se lahko le v zgodovinskih regijah (regijah ki v resnici pripadajo določeni državi), sprožijo pa se lahko le proti tuji državi, ki je okupirala ozemlje. V uporniških vojnah se lahko borijo le državljani teh dveh držav (država, ki je okupirala regijo in država, ki jo želi osvoboditi). Edina možnost, da se državljan neke tretje države bori v uporniški vojni je, da se preseli v regijo kjer vojna poteka in izbere stran, ki jo želi podpreti. Nobena tretja država ne more sodelovati ''na daljavo'' v tem tipu vojne, četudi ima s katero od držav aktiven pakt o medsebojnem varovanju.

Seveda lahko katerakoli država ali skupina igralcev organizira potovanje v tisto specifično regijo in se bori za željeno stran. Takšno dejanje ni prepovedano in je lahko ena najbolj cenjenih taktik, da presenetijo sovražnika. To je prav tako zelo dobra gesta, da igralec ali država pokaže podporo svojim zaveznikom ali prijateljem.

Zmaga v uporniški vojni ne da možnosti iniciative – iniciativa je podeljena le za zmago v direktni vojni.

Najpomembneje – Uporniška vojno lahko začne kdorkoli, četudi ni član nobene od dveh držav. Cena za to je 15 zlata.

## Možni bonusi

Vojna je ena najpomembnejših stvari v eDominations in dobra priprava nanjo je ključna. Zelo uporabno je, da vsak vojak ve kakšno škodo lahko zada nasprotnikom. To si lahko izračuna iz informacij tukaj: Izračunavanje škode.

1. Naravni sovražnik – nastavitev nasprotnika kot naravnega sovražnika prisluži 10 odstotkov bonusa pri škodi
2. Prepoved trgovanja – v mnogih primerih lahko ekonomske sankcije proti nasprotni državi povzročijo škodo in seveda  s tem tudi razcvet tihotapljenja
3. Uporaba obrambnega sistema – te stavbe, ki jih proizvedejo države lahko prislužijo državi različno stopnjo zmanjšanja škoda s strani sovražnika.

## Pomembna stališča vsake vojne

### **ZAVEZNIKI**

Včasih je veliko bolj pomembno predvidevanje na kakšno pomoč zaveznikov lahko računaš, in še pomembneje na kakšno pomoč lahko računa sovražnik. Močni zavezniki, ki so pripravljeni pomagati podpreti tvojo državo ali pa sovražnika lahko hitro spremenijo potek katerekoli vojne v eno ali drugo smer. Pravilno predvidevanje glede tega lahko zmaga vojno ali pa vsaj pomaga pri premisleku ali se sploh splača začeti vojno preden je prepozno. Včasih pa tudi najmočnejši zaveznik ne more nuditi dobre pomoči – če ima že sam veliko težav, ki jih rešuje – torej je mednarodna diplomacija in situacija v svetu prav tako velikega pomena v igri.

### **FINANČNA MOČ**

Vojne so zelo draga stvar – nihče ne more pričakovati, da bo sovražnik zastonj predal svoje regije, surovine in dovolil, da se ga preprosto prevlada. Vsak vojak mora biti dobro založen, da je lahko efektiven v vojni – tudi najmočnejši vojaki nimajo možnosti, če se spopadejo s ''šibkejšim'' sovražnikom, ki ima boljše orožje. Hrana je prav tako pomembna zaloga, saj je potrebna za obnovitev energije. Bolnišnice in obrambni sistemi lahko prav tako doprinesejo veliko korist v vojni, vendar so zelo dragi. Še dražje pa je lahko, če ima te sisteme vzpostavljene sovražnik – še posebej obrambni sistem. Z denarjem se lahko vedno najame dobre bojevnike, da sodelujejo v bitki – za tvojo ali nasprotno stran.

### **ORGANIZACIJA**

Nič ni močnejše kot organizirana in dobro strukturirana vojska. Udarci lahko naredijo veliko večji efekt, če se jih sproži ob pravilnem času. Kvaliteta se vedno lahko izkaže boljša kot kvantiteta.

### **PRIPRAVE**

Dobro pripravljena vojska napadalca ali dobro pripravljena obramba branitelja je lahko vedno velika težava. V veliko primerih lahko to vodi v neuspeh ne samo v eni bitki ampak v celotni vojni. Sovražnik, ki ima veliko orožja, hrane in energijskih napitkov skritih v svojih skladiščih je lahko vedno nepredvidljiv, včasih pa lahko te skrite zaloge pridejo tudi iz skladišč zaveznikov. Nikoli ni slabo, da ima tudi tvoja vojska nekaj skritih zalog. Dobre priprave in dobro informiranje o stanjih sovražnikovih skladišč lahko zmaga vsako vojno.

### **VOHUNJENJE**

Poznavanje sovražnika je včasih najpomembnejši korak do zmage in nasprotno – nepoznavanje lahko privede do poraza proti na prvi pogled še tako slabim nasprotnikom. Spremljanje in pridobivanje informacij o nasprotnikih (ne samo sovražnikih) je lahko zelo velika prednost. Pravi mojstri vojskovanja lahko imajo tudi vohune – v vojski, parlamentu, političnih strankah. Denar v kuvertah pod mizo lahko pridobi pomembne informacije.

### **DIPLOMACIJA**

''Ni je večje zmage, kot zmaga dosežena brez orožja''. Diplomacija je včasih lahko pomembno spremeni igro. Doseži, kar želiš z močjo besed – in prihrani orožja ter energijo za kasneje ali druge dosežke. Dobri poveljniki lahko zmagujejo bitke, dobri diplomati pa vojne.